ai4bharat/Pralekha huggingface dataset:
సమాచార, ప్రసార మంత్రిత్వ శాఖ
కరోనా వైరస్ ను సమర్థవంతంగా ఎదుర్కోడానికి అన్ని చర్యలు చేపట్టిన ప్రభుత్వం : శ్రీ ప్రకాష్ జవడేకర్
కేంద్ర పర్యావరణ, అటవీ, వాతావరణ మార్పు, సమాచార, ప్రసారాలు, భారీ పరిశ్రమలు, పబ్లిక్ ఎంటర్ప్రైస్స్ శాఖల మంత్రి శ్రీ ప్రకాష్ జవడేకర్ నేడు మీడియాతో మాట్లాడుతూ కరోనా వైరస్ వ్యాప్తిని నిరోధించడానికి తీసుకుంటున్న చర్యలను వివరించారు. కరోన వైరస్ వ్యాప్తిని చాలా తీవ్రంగా పరిగణించిన ప్రధాన మంత్రి శ్రీ నరేంద్ర మోడీ ఈ విషయంలో రోజు వారీ సమీక్షలు చేస్తూ యంత్రాంగాన్ని అప్రమత్తం చేస్తున్నారని కేంద్ర మంత్రి జవడేకర్ వెల్లడించారు. ప్రధాని ముఖ్య కార్యదర్శి, కాబినెట్ కార్యదర్శి తదితర ఉన్నతాధికారులు రాష్ట్రాల ప్రభుత్వ ప్రధాన కార్యదర్శులతో, కేంద్ర పాలిత ప్రాంతాల ఉన్నతాధికారులతో కేంద్ర మంత్రులు వీడియో కాన్ఫరెన్స్ ల ద్వారా ఎప్పటికప్పుడు ఆదేశాలు, సూచనలు జరీ చేస్తున్నారు. ఆరోగ్య కుటుంబ శాఖ మంత్రి డాక్టర్ హర్ష వర్ధన్ నేతృత్వంలోని ఆ శాఖ చాల దగ్గరగా పరిస్థితిని పరిశీలిస్తూ అప్రమత్తంగా ఉంటోంది. ముఖ్యంగా ఐసొలేషన్ కేంద్రాలపై ప్రత్యేక దృష్టి పెట్టి బయటి దేశాల నుండి భారత్ లోకి వస్తున్న వారిపై ప్రత్యేక దృష్టి పెట్టారు. ప్రజలను క్షుణ్ణంగా తనిఖీలు చేసే యంత్రాంగాయానికి తగు ఆదేశాలు, మార్గదర్శకాలు జారీ చేస్తున్నారు. మనేసార్ లోని ఐటీబీపీ ప్రాంగణంలో 24X7 పనిచేసే ఐసోలేషన్ శిబిరాన్ని ఏర్పాటు చేశారు. వ్యూహన్ లో చిక్కుకున్న భారతీయలను భారత్ కి తరలించి వారికీ వైద్యం అందించామని కేంద్ర మంత్రి శ్రీ జవడేకర్ తెలిపారు. జపాన్ షిప్ లో ప్రయాణిస్తూ చిక్కుకున్న 124 మంది భారతీయులు, 05 మంది విదేశీయులను కూడా కాపాడి భారత్ కి తెప్పించి పరీక్షలు చేశామని, వారికి వైరస్ నెగటివ్ గా గుర్తించామని వెల్లడించారు. మొత్తం 21 అంతర్జాతీయ విమానాశ్రయాల్లో రాకపోకలు సాగించే ప్రయాణికులను 24X7 పరీక్షలు నిర్వహిస్తున్నామని కేంద్ర మంత్రి వివరించారు. ఇప్పటి వరకు ఆరు లక్షల మంది ప్రయాణికులకు వైద్య పరీక్షలు జరిపామన్నారు. పొరుగు దేశాలు నేపాల్, భూటాన్, మైన్మార్ సరిహద్దుల గ్రామాలలో సుమారు 10 లక్షల మందికి కూడా పరీక్షలు చేశామని కేంద్ర మంత్రి చెప్పారు.
పూణే లో ఒక్క వైరాలజీ ల్యాబ్ ఉండగా, 15 ల్యాబ్ లను అదనంగా దేశంలో ఏర్పాటు చేశామని, మరో 19 ల్యాబ్ లను వారంలో ప్రారంభిస్తామని శ్రీ జవడేకర్ వెల్లడించారు. భారీ ఎత్తున అవగాహన, చైతన్య కార్యక్రమాలు చేపడుతున్నట్టు కేంద్ర మంత్రి వివరించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 179.53 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.62 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,79,53,10,650
|
|
అందుబాటులోని నిల్వలు
|
|
15,62,60,351
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 179.53 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.62 కోట్లకుపైగా  నిల్వలు అందుబాటులో ఉన్నాయి.
కార్మిక, ఉపాధికల్పన మంత్రిత్వ శాఖ
ఐదు ఆలిండియా సర్వేలకు మాస్టర్ ట్రయినర్లకు శిక్షణ నిర్వహించనున్న లేబర్ బ్యూరో
దేశవ్యాప్తంగా ఐదు ఆలిండియా సర్వేల నిర్వహణకు వీలుగా నిర్వహిస్తున్న వరుస శిక్షణ కార్యక్రమాలలో భాగంగా లేబర్ బ్యూరో సూపర్వైజర్లు, వలస కార్మికులపై ఆలిండియా సర్వేలో పాల్గొంటున్న ఇన్వెస్టిగేటర్లు, ఆలిండియా క్వార్టర్లీ ఎస్టాబ్లిష్ మెంట్ ఆధారిత సర్వే ఇన్వెస్టిగేటర్లకు 2021 మార్చి 24 నుంచి 26 వ తేదీ వరకు శిక్షణ కార్యక్రమాన్ని నిర్వహించించింది. లేబర్ బ్యూరో అధికారులు ఈ శిక్షణనిచ్చారు. ఇందులో సర్వేలో పాలుపంచుకుంటున్న సూపర్వైజర్లు, బ్యూరో అధికారులు పాల్గొన్నారు. భౌతికంగా శిక్షణ కార్యక్రమానికి హాజరు కావడంతో పాటు ఎంతో మంది సూపర్వైజరీ అధికారులు దేశవ్యాప్తంగా వర్చువల్గా నిర్వహించిన కార్యక్రమంలో పాల్గొన్నారు.
ఈరెండు సర్వేలకు సంబంధించి మెరుగైన పర్యవేక్షణకు వీలుగా గట్టి శిక్షణ కార్యక్రమాన్ని ఏర్పాటు చేశారు. లేబర్ బ్యూరోకు చెందిన అధికారులు వలసకార్మికులకు సంబంధించి ఆలింయడా సర్వే, త్రైమాసిక ఎస్టాబ్లిష్మెంట్ ఆధారిత ఎంప్లాయ్మెంట్ సర్వేల నిర్వహణనకు సంబంధించి సవివరమైన ప్రెజంటేషన్ ఇచ్చారు. రెండు రోజులలో సమాంతరంగా రెండు సర్వేలకు శిక్షణ ఇచ్చారు. సర్వే లక్ష్యాలు, సర్వేయంత్రంగం,ఇంటింటి సర్వే క్షేత్రస్థాని పని వివరాలను సూపర్వైజర్లకు పరిచయం చేశారు.
నాణ్యత, కచ్చితత్వంతొ కూడిన ఫలితాలు రాబట్టేందుకు సమగ్ర శిక్షణ కార్యక్రమాన్ని ఏర్పాటు చేశారు.
.
లేబర్ బ్యూరో ఈ ఏడాది నిర్వహించనున్న ఐదు ఆలిండియా సర్వేలలో ఈరెండు సర్వేలు ఉన్నాయి. ఈ సర్వేలకు ఐటి మద్దతు నిచ్చేందుకు లేబర్ , గవర్నమెంట్ ఆఫ్ ఇండియా ఎంటర్ప్రైజ్ అయిన బిఇసిఐఎల్ ను నియమించింది. ఐటి పార్టనర్ అభివృద్ధి చేసిన సాప్ట్వేర్ అప్లికేషన్ వాడకంపైనా సూపర్వైజర్లకు ఈ శిక్షణ సందర్భంగా అనుభవం కల్పించారు. క్షేత్రస్థాయి సమాచార సేకరణకు చేతిలోని ట్యాబ్ లద్వారా ఫీల్డ్ ఇన్వెస్టిగేటర్లు సమాచారం సేకరిస్తారు. సర్వే సాఫ్ట్వేర్లో క్షేత్ర స్థాయి సమాచార సేకరణ పని సులభం అయ్యేందుకు అన్ని జాగ్రత్తలు తీసుకున్నారు. అలాగే మున్నెన్నడూ లేనంతగా మరింత ఖచ్చితత్వం సాధించేందుకు అవసరమైన అన్ని ఫీచర్లు చేర్చారు. ఈ సర్వేల నిర్వహణలో టెక్నాలజీ అనుసంధానంతో సర్వేల రూపకల్పన సమయం 30నుంచి 40 శాతం వరకు తగ్గుతుంది.
వలస కార్మికులపై న అలాగే ఎక్యుఇఇఎస్లకు సంబంధించి లేబర్ బ్యూరో ఆలిండియా సర్వేను 2021 ఏప్రాల్ 1న ప్రారంభించనుంది. మిగిలిన మూడు సర్వేలను దశలవారీగా ఒకదాని తర్వాత ఒక దానిని ప్రారంభిస్తారు. ఈ సర్వేలు కార్మిక ఉపాధి రంగానికి సంబంధించి విధాన రూపకల్పనకు కీలక సమాచారాన్ని అందించనున్నాయి.
ఈ సర్వేలను నిపుణుల కమిటీ ఛైర్మన్ ప్రొఫెసర్ ఎస్.పి. ముఖర్జీ నేతృత్వంలో విజయవంతంగా నిర్వహించారు.ఈ సందర్భంగా మాట్లాడుతూ లేబర్ బ్యూరో డిజి శ్రీ డిపిఎస్ నెగి, ఈ సర్వేల ప్రాధాన్యతను, అవి ఏ విధంగా కార్మిక, ఉపాధి విధాన రూపకల్పనలో కీలక పాత్ర పోషించనున్నాయో తెలిపారు.
ఆర్థిక మంత్రిత్వ శాఖ
జిడిపిని స్థిరీకరణకు ప్రభుత్వ కార్యాచరణ ప్రణాళిక
బడ్జెట్ అంచనాల ప్రకారం 2021-22 ఆర్థిక సంవత్సరంలో ఆర్థిక లోటు 6.8 శాతంగా ఉంటుందని కేంద్ర ఆర్థిక, కార్పొరేట్ వ్యవహారాల సహాయ మంత్రి శ్రీ అనురాగ్ సింగ్ ఠాకూర్ తెలిపారు. ఈ రోజు రాజ్యసభలో ఒక సభ్యుడు అడిగిన ప్రశ్నకు లిఖితపూర్వకంగా ఇచ్చిన సమాధానంలో మంత్రి ఈ విషయాన్ని వెల్లడించారు.
2025-2026 నాటికి స్థూల జాతీయోత్పత్తి  లో ద్రవ్య లోటు 4.5 శాతానికి దిగువకు చేరుకునేలా చూడడానికి ఆర్థిక స్థిరీకరణ వ్యవస్థను స్థిరీకరించామని మంత్రి పేర్కొన్నారు.
జిడిపిని స్థిరీకరించడానికి ప్రభుత్వం ప్రత్యేక సమగ్ర ఆర్థిక ప్యాకేజీని ప్రకటించిందని మంత్రి తెలిపారు. ప్రధాన్ మంత్రి గరీబ్ కళ్యాణ్ యోజన  తో పాటు మరో మూడు ఆత్మనిర్భర్ భారత్ ప్యాకేజీలు ఉన్నాయి.ఆరోగ్యం సంక్షేమం లాంటి ఆరు లక్ష్యాలతో మానవ వనరుల అభివృద్ధి, మౌలిక వసతుల కల్పన, నూతన ఆవిష్కరణలు, కనీస ప్రభుత్వం మరియు గరిష్ట పాలన, పరిశోధన అభివృద్ధితో కూడిన సమగ్ర అభివృద్ధిని సాధించి జిడిపిని స్థిరీకరించడానికి అవకాశం కల్పించే విధంగా ప్రభుత్వం 2021-22 బడ్జెట్ కు రూపకల్పన చేసిందని అన్నారు.
ఆరోగ్య, కుటుంబ సంక్షేమ మంత్రిత్వ శాఖ
ఫిక్కీ వార్షిక హెల్త్కేర్ ఎక్స్లెన్స్ అవార్డుల వేడుకలో కేంద్ర ఆరోగ్య కుటుంబ సంక్షేమశాఖ సహాయ మంత్రి డా. భారతీ ప్రవీణ్ పవార్ వీడియో కాన్ఫరెన్స్ ద్వారా ప్రసగించారు.
కేంద్ర ప్రభుత్వ నిర్వారామ ప్రయత్నాల వల్ల అంటువ్యాధులు, ఇతర వ్యాధుల నివారణ, నిర్మూలన కోసం దేశవ్యాప్తంగా వివిధ కార్యక్రమాలను ప్రారంభించారు.
కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ బుధవారం నిర్మాణ్ భవన్ నుండి వీడియో కాన్ఫరెన్స్ ద్వారా ఫిక్కి హెల్త్కేర్ ఎక్స్లెన్స్ అవార్డుల కార్యక్రమంలో పాల్గొని ప్రసంగించారు.
ఈ కార్యక్రమానికి హాజరైన ప్రముఖులకు కృతజ్ఞతలు తెలుపుతూ తన ప్రసంగాన్ని ప్రారంభించిన కేంద్ర మంత్రి... సాధికారిక బృందాలు, కేంద్ర మరియు రాష్ట్ర ప్రభుత్వాలతో కలిసి సమన్వయంతో కోవిడ్ 19 ను ఎదుర్కొనేందుకు విశేషంగా సహకరిస్తున్నందుకు ఫిక్కీని ప్రశంసించారు. అంతేకాకుండా అనేకరకాల మార్పుల ద్వారా అరోగ్యరంగం అభివృద్ధికి ఫిక్కి చేసిన కృషిని ఆమె ప్రశంసించారు.
ఈ సందర్భంగా డాక్టర్ పవార్ మాట్లాడుతూ.. ‘భారతదేశంలో సరసమైన, సురక్షితమైన మరియు ఆధునిక ఆరోగ్య సదుపాయాలు అందుబాటులోకి తీసుకురావాలనే ప్రధానమంత్రి కలను సాధించాల్సిన గొప్ప బాధ్యత మనందరిపైనా ఉంది. భారత ప్రభుత్వం అంటువ్యాధులు మరియు ఇతర వ్యాధుల నివారణ, నియంత్రణ మరియు నిర్మూలనతోపాటు తల్లి మరియు పిల్లల ఆరోగ్యాన్ని మెరుగుపరచడం కోసం దేశవ్యాప్తంగా వివిధ కార్యక్రమాలను ప్రారంభించింద’న్నారు.
సార్వత్రిక ఆరోగ్య సంరక్షణ సాధించే లక్ష్యంతో పని చేయడంలో.. ప్రభుత్వం ప్రపంచంలోనే అతిపెద్ద ప్రజా ఆరోగ్య సంరక్షణ కార్యక్రమం ‘ఆయుష్మాన్ భారత్ మిషన్’ ను ప్రారంభించిందని మంత్రి పేర్కొన్నారు. మెరుగైన ఆరోగ్య ప్రయోజనాలు సాధించే లక్ష్యంతో ఆయుష్మాన్ భారత్ మిషన్ను డిజిటల్ హెల్త్ మిషన్తో కలిపి మరింతగా విస్తరించారు. దీనివల్ల హెల్త్కేర్ ఎకోసిస్టమ్లోని వివిధ విభాగాలను ఒకే వేదికపైకి తీసుకురావడం ద్వారా
మెరుగైన ఆరోగ్య ప్రయోజనాలను సాధించొచ్చన్నారు.
‘గత రెండు సంవత్సరాలుగా భారత ప్రభుత్వం అనేక ఆర్థిక సహాయ పథకాలను ప్రారంభించింది. తద్వారా దేశవ్యాప్తంగా ఉన్న ఆసుపత్రులు, ల్యాబ్లు, ప్రైవేటు ఆస్పత్రులు మరింత మెరుగైన ఆరోగ్య సదుపాయాలను అందించేందుకు మౌలిక వసతులను సమకూర్చుకునే వెసులుబాటు కలిగింది. వైద్య విద్య రంగంలో నేషనల్ మెడికల్ కమిషన్ మరియు పారామెడిక్స్ కౌన్సిల్ కీలక విజయాలు సాధించాయ’ని డా.పవార్ తెలిపారు.
‘ భారత ఆరోగ్య సంరక్షణ ఫలితాల సూచికలు గత దశాబ్దంలో స్థిరమైన మెరుగుదలని చూపించాయని మంత్రి తెలిపారు. "కేంద్ర ప్రభుత్వం నిర్విరామ ప్రయత్నాల వలన అంటువ్యాధులు మరియు అంటువ్యాధులు కాని వ్యాధుల నివారణ, నియంత్రణ మరియు నిర్మూలన మరియు తల్లి మరియు పిల్లల ఆరోగ్యాన్ని మెరుగుపరచడం కోసం వివిధ దేశవ్యాప్త కార్యక్రమాలను ప్రారంభించాయ’ని మంత్రి తెలిపారు.
కోవిడ్19 సమయంలోనూ ఎదురైన సవాళ్లను అధిగమిస్తూ.. సాధించిన విజయాలను మంత్రి వివరిస్తూ... దేశంలో 99 కోట్లకు పైగా కోవిడ్ -19 వ్యాక్సిన్ డోసులు ఇచ్చారని, ఈ సంవత్సరం చివరినాటికి దేశంలోని మొత్తం వయోజన జనాభాకు టీకాలు వేయాలని ప్రభుత్వం లక్ష్యంగా పెట్టుకుందని కేంద్ర మంత్రి పేర్కొన్నారు. గౌరవనీయులైన ప్రధాన మంత్రి శ్రీ నరేంద్ర మోదీ గారి "మేక్ ఇన్ ఇండియా" చొరవ కింద ప్రస్తుతం "ప్రపంచంలోని ప్రపంచ వైద్య పరికరాల మార్కెట్లో భారతదేశం ఒక ప్రముఖ దేశంగా నిలిచిందని మంత్రి పేర్కొన్నారు.
ఆరోగ్యరంగంలో విశేష సహకారాలందిస్తున్న ఫిక్కి, ఇతర ప్రముఖులకు కృతజ్ఞతలు తెలిపిన మంత్రి.. ఫిక్కి కార్యకలాపాలకు ప్రభుత్వం పూర్తి సహాయసహకారాలందిస్తుందని చెబుతూ మంత్రి తన ప్రసంగాన్ని ముగించారు.
ఆర్థిక మంత్రిత్వ శాఖ
వేలం ద్వారా అమ్మకానికి  ‘3.96 శాతం జీఎస్ 2022’, ‘5.15 శాతం జీఎస్ 2025’, ‘5.85 శాతం జీఎస్ 2030’, ‘6.80 శాతం జీఎస్ 2060’
ధరల ఆధారిత వేలం ద్వారా,  నోటిఫై చేసిన రూ.2 వేల కోట్ల మొత్తానికి '3.96 శాతం ప్రభుత్వ సెక్యూరిటీలు, 2022'  నోటిఫై చేసిన రూ.11 వేల కోట్ల మొత్తానికి ‘5.15 శాతం ప్రభుత్వ సెక్యూరిటీలు 2025’  నోటిఫై చేసిన రూ.9 వేల కోట్ల మొత్తానికి ‘5.85 శాతం ప్రభుత్వ సెక్యూరిటీలు 2030’  నోటిఫై చేసిన రూ.6 వేల కోట్ల మొత్తానికి ‘6.80 శాతం ప్రభుత్వ సెక్యూరిటీలు 2060’ అమ్మకానికి  కేంద్ర ప్రభుత్వం ప్రకటన విడుదల చేసింది. పైన పేర్కొన్నవాటిలో ప్రతి సెక్యూరిటీకి సంబంధించి, రూ.2 వేల కోట్ల వరకు అదనపు సబ్స్క్రిప్షన్ నిలుపుకునే అవకాశం ప్రభుత్వానికి ఉంటుంది. బహుళ ధరల విధానంలో, రిజర్వ్ బ్యాంకు ముంబై కార్యాలయం ఈ వేలాన్ని ఈనెల 24వ తేదీన నిర్వహించనుంది.
'ప్రభుత్వ సెక్యూరిటీల వేలంలో పోటీ లేని బిడ్డింగ్ సౌకర్యం' కార్యక్రమం ప్రకారం, సెక్యూరిటీల అమ్మకంలో నోటిఫై చేసిన మొత్తంలో 5 శాతం వరకు అర్హులైన వ్యక్తులు, సంస్థలకు కేటాయిస్తారు. పోటీతత్వ, పోటీ లేని బిడ్లన్నిటినీ, 'రిజర్వ్ బ్యాంక్ కోర్ బ్యాంకింగ్ సొల్యూషన్'  వ్యవస్థ ద్వారా ఎలక్ట్రానిక్ విధానంలో ఈనెల 24న సమర్పించాలి. పోటీ లేని బిడ్లను ఉదయం 10.30-11 గంటల మధ్య, పోటీతత్వ బిడ్లను ఉదయం 10.30-11.30 మధ్య సమర్పించాలి.
వేలం ఫలితాలను 24వ తేదీనే ప్రకటిస్తారు. బిడ్ గెలుచుకున్నవారు 28వ తేదీన నగదు చెల్లించాలి. ఎప్పటికప్పుడు సవరణలు చేస్తూ, 2018 జులై 24న ఆర్బీఐ జారీ చేసిన 'ఆర్బీఐ/2018-19/25' సర్క్యులర్ 'వెన్ ఇష్యూడ్ ట్రాన్జాక్షన్స్ ఇన్ సెంట్రల్ గవర్నమెంట్ సెక్యూరిటీస్' మార్గదర్శకాలను అనుసరించి "వెన్ ఇష్యూడ్" ట్రేడింగ్కు ఈ సెక్యూరిటీలకు అర్హత ఉంటుంది.
చట్ట, న్యాయ మంత్రిత్వ శాఖ
పౌర మరియు వాణిజ్య విషయాల్లో భారత్, మొరాకో మధ్య చట్టపరమైన పరస్పర సహకార ఒప్పందాన్ని ఆమోదించిన మంత్రిమండలి
పౌర మరియు వాణిజ్య విషయాల్లో భారత్, మొరాకో మధ్య చట్టపరమైన పరస్పర సహకార ఒప్పందాన్ని - ప్రధానమంత్రి నరేంద్రమోదీ అధ్యక్షతన సమావేశమైన కేంద్ర మంత్రిమండలి ఆమోదించింది.
విశిష్ట లక్షణాలు :
i. సమన్లు మరియు ఇతర న్యాయపరమైన పత్రాలు లేదా ప్రక్రియల సేవలు;
ii. పౌర విషయాల్లో సాక్ష్యాల సేకరణ;
iii. డాక్యుమెంట్లు, రికార్డింగుల సమర్పణ, గుర్తింపు లేదా పరిశీలన;
iv. పౌర విషయాల్లో సాంఖ్యాలు సేకరించడానికి "లెటర్ అఫ్ రిక్వెస్ట్" అమలు; మరియు
v. మధ్యవర్తిత్వ ఆదేశాల గుర్తింపు మరియు అమలు.
ప్రయోజనాలు :
ఈ ఒప్పందం రెండు దేశాల పౌరులకు ప్రయోజనకరంగా ఉంటుంది. ఈ ఒప్పందానికి స్ఫూర్తి, సారాంశం, భాష గా ఉన్న రెండు దేశాల మధ్య పౌర, వాణిజ్య విషయాల్లో స్నేహ బంధం మరియు ఫలవంతమైన సహకారాన్ని పెంపొందించుకోవాలనే ఆకాంక్షను కూడా ఇది నెరవేరుస్తుంది. సమన్లు, న్యాయ పత్రాలు, లెటర్స్ అఫ్ రిక్వెస్ట్, తీర్పులను అమలు చేయడం, మధ్యవర్తిత్వ తీర్పులు వంటి సేవల్లో పరస్పర సహకారాన్ని - భారత, మొరాకో దేశాల మధ్య ఈ ఒప్పందం - మరింతగా విస్తరిస్తుంది.
నేపధ్యం :
భారత, ఆఫ్రికా దేశాల మధ్య సంబంధాలు స్వాతంత్య్రం ముందు నుంచి నెలకొని ఉన్నాయి. భారత్, మొరాకో దేశాలు సుహృద్భావ, స్నేహపూర్వకమైన సంబంధాలను ఆనందించాయి. అనేక సంవత్సరాలుగా ద్వైపాక్షిక సంబంధాలు గణనీయమైన ప్రగతిని సాధించాయి. రెండు దేశాలు అలీన ఉద్యమంలో పాల్గొన్నాయి. ఐక్యరాజ్యసమితి లో మొరాకో వలస రాజ్యాల ఉపసంహరణకు, మొరాకో స్వాతంత్య్ర ఉద్యమానికీ - భారతదేశం మద్దతు పలికింది. భారతదేశం 1956 జూన్ 20వ తేదీన మొరాకో ను గుర్తించింది, 1957 లో సంబంధాలను ఏర్పరచుకుంది. మొరాకో తో ద్వైపాక్షిక సహాకారాన్ని పెంపొందించుకోవలసిన అవసరం ఉందని భారతదేశం విశ్వసిస్తోంది. పౌర మరియు వాణిజ్య విషయాల్లో రెండు దేశాల మధ్య సహకారాన్ని విస్తరించుకోవలసిన ఆవశ్యకతను భారతదేశం గుర్తించింది.
ఆర్థిక మంత్రిత్వ శాఖ
జిఎస్టి రెవిన్యూ లోటును పూడ్చడానికి రుణం
జిఎస్టి చట్టం, 2017 లోని సెక్షన్లు 7, 8 & 10 లోని నిబంధనల ప్రకారం, జీఎస్టీ పరిహారం లోటును తీర్చడానికి పెండింగ్లో ఉన్న జీఎస్టీ పరిహారం, భవిష్యత్ చర్యల గురించి 27.08 2020 న 41 వ జిఎస్టి కౌన్సిల్ సమావేశంలో చర్చించారు. భారత అటార్నీ జనరల్ ఇచ్చిన అభిప్రాయం నేపథ్యంలో ఈ సమావేశం జరిగింది. మార్కెట్ రుణాలు నుండి ప్రస్తుత ఆర్థిక సంవత్సరానికి జిఎస్టి పరిహార లోటును తీర్చడానికి రాష్ట్రాల ముందు రెండు ప్రతిపాదనలు ఉంచారు. ఈ రోజు రాజ్యసభలో అడిగిన ప్రశ్నకు లిఖితపూర్వక సమాధానంలో కేంద్ర ఆర్థిక, కార్పొరేట్ వ్యవహారాల సహాయ మంత్రి శ్రీ అనురాగ్ సింగ్ ఠాకూర్ ఈ విషయాన్ని వెల్లడించారు.
అయితే కేంద్ర ప్రభుత్వమే మార్కెట్ రుణాన్ని తీసుకొని జిఎస్టి లోటును పూడ్చడానికి రాష్ట్రాలకు పరిహారంగా ఇవ్వాల్సిందిగా కొన్ని రాష్ట్రాలు/కేంద్ర పాలిత ప్రాంతాలు సూచించాయి. దీనికి సంబంధించి ఇంకా వారి ఎంపికను తెలియజేయని రాష్ట్రాలతో కేంద్ర నిరంతరం సంప్రదింపులు చేస్తూనే ఉందని కేంద్ర మంత్రి స్పష్టం చేశారు.
రుణాలు పొందడంపై రాష్ట్రాలకు కేంద్ర వ్యయ విభాగం పంపిన రెండు ఎంపికల వివరాలను శ్రీ ఠాకూర్ ఈ కింద విధంగా వివరించారు:-
ప్రతిపాదన - 1
- జీఎస్టీ అమలు వల్ల తలెత్తే లోటు  ఆర్థిక మంత్రిత్వ శాఖ సమన్వయంతో ప్రత్యేక విండో కింద రుణాల జారీ ద్వారా రాష్ట్రాలు రుణం తీసుకుంటాయి.
- జిఎస్టి పరిహారం ఏ విధంగా అయితే నిరంతర చెల్లింపులు జరుగుతున్నాయో, అదే మాదిరీ వనరుల ప్రవాహం కూడా ఉండేలా నెలకి రెండు సార్లు నిర్ధారించాలి.
- కేంద్ర ప్రభుత్వం జి-సెక్యూరిటీ లపై వచ్చే ఆదాయం, రాష్ట్ర అభివృద్ధి రుణాల నుండి వచ్చే ఆదాయంతో బేరీజు వేస్తూ తగు సబ్సిడీ రూపంలో ఆ మార్జిన్ ని భరించడం.
- వ్యయ విభాగం నోటిఫై చేసిన ఇతర సాధారణ లేదా ప్రత్యేక అనుమతి కింద అర్హత ఉన్న ఇతర రుణాలు తీసుకునే పరిమితులకు మించి ఈ మొత్తానికి ఆర్టికల్ 293 ప్రకారం ప్రత్యేక రుణాలు తీసుకునే అనుమతి ఇవ్వబడుతుంది,
- కేంద్రపాలిత ప్రాంతాలకు సంబంధించి , వారికి ప్రత్యేక విండో కింద వనరుల ప్రవాహాన్ని నిర్ధారించడానికి తగిన ఏర్పాట్లు కేంద్ర ప్రభుత్వం చేస్తుంది
- ప్రత్యేక విండో కింద తీసుకున్న రుణం వడ్డీని సెస్ నుండి, పరివర్తన కాలం ముగిసే వరకు చెల్లిస్తారు. పరివర్తన కాలం తరువాత, సెస్ ఆదాయం నుండి అసలు, వడ్డీ కూడా చెల్లిస్తారు. రుణానికి సర్వీసుకి కానీ, మరే ఇతర వనరుల నుండి కానీ రాష్ట్రం తిరిగి చెల్లించ అవసరం లేదు.
- వ్యయ విభాగం OM F.No.4 వ పేరాలో అనుమతించబడిన తుది విడత 0.5%  రుణం తీసుకోవడానికి రాష్ట్రాలకు అనుమతి ఇస్తారు. దీనివల్ల మొత్తం సుమారు రూ. 1 లక్ష కోట్లు ఋణం తీసుకోవచ్చు....
ఇంకా ఇతరత్రా ప్రతిపాదనలను ఎంపిక-1లో రాష్ట్రం ముందు ఉంచారు.
(ఇక ఎంపిక-2లో ప్రతిపాదనలు చుస్తే...
- మొత్తం 235,000 కోట్ల రూపాయల లోటు  మార్కెట్ రుణాల జారీ ద్వారా రాష్ట్రాలు రుణం తీసుకోవచ్చు
- ముందుగా నోటిఫై చేసిన పథకం మార్పులకు అనుగుణంగా , ఆర్టికల్ 293 కింద తగిన మెరుగైన ప్రత్యేక రుణాలకు కొన్ని పద్దతుల ద్వారా కేంద్రంనుంచి అనుమతి ఇస్తారు.
ఇలా మరి కొన్ని అంశాలను ఈ రెండో ప్రతిపాదనలో కేంద్రం పొందుపరిచి రాష్ట్రాల ముందు ఉంచింది.
- రాష్ట్రాలు తమ ఆర్ధిక వనరుల నుంచే వడ్డీ చెల్లించాలి
రాష్ట్రాలు తమ ప్రాధాన్యతలను, అభిప్రాయాలను ఇస్తాయని కూడా నిర్ణయించినట్లు మంత్రి పేర్కొన్నారు. పథకం ఖరారు చేసిన తరువాత, రాష్ట్రాలు ఆప్షన్ 1 లేదా ఆప్షన్ 2 ను ఎంచుకోవచ్చు, తదనుగుణంగా వారి పరిహారం, రుణాలు తీసుకోవడం, తిరిగి చెల్లించడం మొదలైనవి వారి వ్యక్తిగత ఎంపిక ప్రకారం జరుగుతుంది . ఎల్డి. అటార్నీ జనరల్ అభిప్రాయం ఈ అనుబంధంలో పొందుపరిచారు
Click on the following link:
Annexure
రక్షణ మంత్రిత్వ శాఖ
ఢిల్లీ కంటోన్మెంట్ లో స్వచ్ఛతా హి సేవ లో భాగంగా రక్షా మంత్రి శ్రీ రాజ్నాథ్ సింగ్ పరిశుభ్రత మరియు మొక్కలు నాటడం కార్యకలాపాలకు నాయకత్వం వహిస్తున్నారు
మహాత్మాగాంధీ ఆశించిన ‘స్వచ్ఛ భారత్’ ప్రభుత్వ లక్ష్యాన్ని ముందుకు తీసుకెళ్లాలని సఫాయి కరంచారీలను కోరారు, అంకిత భావం ద్వారా వారందిస్తున్న సేవలకు అభినందనలు తెలిపారు.
‘స్వచ్ఛతా హి సేవా’ ప్రచారంలో భాగంగా ప్రత్యేక పరిశుభ్రత కార్యక్రమం ‘ఏక్ తారిఖ్, ఏక్ ఘంటా, ఏక్ సాథ్’ ను ఢిల్లీ కాంట్ లోని డిఫెన్స్ అకౌంట్స్  ప్రాంగణంలో అక్టోబరు 01, 2023న రక్షణ మంత్రి శ్రీ రాజ్నాథ్ సింగ్ అధ్యక్షతన నిర్వహించారు. రక్షణ మంత్రి శ్రమదానం ద్వారా పరిశుభ్రత, పరిసరాల సుందరీకరణ మరియు మొక్కలు నాటడం వంటి కార్యకలాపాలకు నాయకత్వం వహించారు.
రక్షణ మంత్రి సఫాయి కర్మచారులతో సంభాషించారు, ప్రాంగణ పరిశుభ్రత పాటించడం లో వారి ప్రయత్నాలను ప్రశంసించారు. జాతిపిత మహాత్మాగాంధీ ‘స్వచ్ఛ భారత్’ కలను సాకారం చేసేందుకు ప్రధాన మంత్రి శ్రీ నరేంద్ర మోదీ నేతృత్వంలోని ప్రభుత్వం ప్రారంభించిన సామూహిక సామాజిక ఉద్యమాన్ని ఉత్సాహంతో అంకితభావంతో కొనసాగించాలని మరియు ముందుకు తీసుకెళ్లాలని ఆయన వారికి స్ఫూర్తినిచ్చారు. చీఫ్ ఆఫ్ డిఫెన్స్ స్టాఫ్ జనరల్ అనిల్ చౌహాన్, ఫైనాన్షియల్ అడ్వైజర్  శ్రీమతి రసిక చౌబే మరియు సీ జీ డీ ఏ సీ జీ డీ ఏ శ్రీ ఎస్ జీ దస్తిదార్లు ఈ సందర్భంగా వివిధ పరిశుభ్రత కార్యక్రమాలలో పాల్గొన్నారు.
పిసిడిఎ  జమ్ము, పిసిడిఎ  డెహ్రాడూన్, పిసిడిఎ  జైపూర్, పిసిడిఎ  ప్రయాగ్రాజ్, సిడిఎ  మీరట్, సిడిఎ కార్యాలయాలకు అధిపతి ప్రిన్సిపల్ కంట్రోలర్లు మరియు డిఫెన్స్ అకౌంట్స్ కంట్రోలర్లతో కూడా శ్రీ రాజ్నాథ్ సింగ్ సంభాషించారు. గౌహతి, సీ డీ ఏ జబల్పూర్, సీ డీ ఏ  బెంగళూరు మరియు సీ డీ ఏ చెన్నై వారి వారి సంబంధిత అధికార పరిధిలో 'స్వచ్ఛతా హి సేవా' ప్రచారం అమలును సమీక్షించారు.
సెప్టెంబరు 15, 2023న ప్రారంభమైన 'స్వచ్ఛతా హి సేవా' ప్రచారం అక్టోబర్ 02, 2023న మహాత్మా గాంధీ జయంతి సందర్భంగా ముగుస్తుంది. గాంధీ జయంతి సందర్భంగా స్వచ్ఛ భారత్ దివస్ ప్రచారంలో భాగంగా పౌర భాగస్వామ్యం ద్వారా పలు శ్రమదాన్ కార్యకలాపాలు ప్రారంభమయ్యాయి.
దేశవ్యాప్తంగా 1,100 కంటే ఎక్కువ కార్యాలయాలు మరియు నివాస కాలనీలలో రక్షణ విభాగానికి చెందిన 20,000 మంది అధికారులు మరియు సిబ్బంది చెత్తను తొలగించడం, ఫైళ్లను తొలగించడం మరియు మెరుగైన పారిశుద్ధ్యం మరియు పరిశుభ్రత యొక్క ప్రాముఖ్యతపై అవగాహన ప్రచారాలతో సహా వివిధ పరిశుభ్రత కార్యకలాపాలను చేపట్టారు. ‘స్వచ్ఛతా హి సేవ’ ప్రచారంలో భాగంగా దేశవ్యాప్తంగా రక్షణ, సేవలు మరియు సంబంధిత సంస్థల యొక్క వివిధ ఇతర సంస్థలలో ఇలాంటి పరిశుభ్రత కార్యకలాపాలు ప్రారంభించారు.
మైనారిటీ వ్యవహారాల మంత్రిత్వ శాఖ
స్వచ్చతను వ్యవస్థాగతం చేయడం, పెండిగ్అంశాలను పరిష్కరించే కార్యక్రమం చేపట్టడానికి కేంద్ర మైనారిటీ వ్యవహారాల మంత్రిత్వశాఖ్ అక్టోబర్ 2నుంచి ` అక్టోబర్ 31 2023 వరకు ప్రత్యేక ప్రచార కార్యక్రమం 3.0ను చేపట్టనుంది.
2023లో ఈ ఆఫీస్ కింద ప్రారంభించిన ఫైళ్ళ శాతం99.78
ప్రత్యేక ప్రచార కార్యక్రమం 2,0 కింద స్వచ్ఛతా ప్రచారాన్ని 8ప్రాంతాలలో నిర్వహించడం జరిగింది.
మైనారిటీ వ్యవహారాల మంత్రిత్వశాఖ  అక్టోబర్ 2నుంచి అక్టోబర్ 31 2023 వరకు ప్రత్యేక ప్రచార కార్యక్రమం 3.0 ను చేపట్టడానికి సిద్దమవుతోంది. ఇందుకు సంబంధించి ముందస్తు ప్రచార ఏర్పాట్లు 2023 సెప్టెంబర్ 15న ప్రారంభమయ్యాయి. మైనారిటీ వ్యవహారాల మంత్రిత్వశాఖ, పరిశుభ్రతను ముందుకు తీసుకువెళ్లడం, పెండిగ్ అంశాలను గణనీయంగా తగ్గించడం, స్వచ్ఛతను వ్యవస్థాగతం చేయడం, అంతర్గత పర్యవేక్షణ వ్యవస్థను బలోపేతం చేయడం,రికార్డుల నిర్వహణలోఅధికారులకు తగిన శిక్షణ ఇవ్వడం, భౌతిక రికార్డుల డిజిటలైజేషన్ వంటివి ఈ ముందస్తు ప్రచార ఏర్పాట్లలో ఉన్నాయి. ఇందుకు సంబంధించిన ప్రత్యేక ప్రచారంలో అధికారులు, సిబ్బంది 2021 నుంచి ఉత్సాహంగా పాల్గొంటున్నారు. ఈ మంత్రిత్వశాఖ పెండిరగ్ఫైళ్లను తగ్గించడంలో నిరంతరం చర్యలు తీసుకుంటోంది. అలాగే స్వచ్ఛతను పెంపొందిస్తోంది. తద్వారా సులభతర జీవనానికి వీలు కల్పిస్తోంది. మైనారిటీ వ్యవహారాల మంత్రిత్వశాఖ తోపాటు,ఈ మంత్రిత్వశాఖ కిందగల స్వతంత్ర సంస్థలు, ప్రభుత్వ రంగ సంస్థలు కూడా ఈ ప్రచారంలో పాల్గొంటున్నాయి.
పరిశుభ్రతా ప్రచార కార్యక్రమాన్ని 8 ప్రాంతాలలో నిర్వహించడం జరిగింది. ప్రత్యేక ప్రచారం 2.0 సందర్భంగా వీటిని నిర్వహించారు. ఈ ప్రచారం సందర్భంగా 500 చదరపు అడుగుల స్థలాన్ని చెత్త లేకుండా చేయడం జరిగింది. పనికిరాని వాటిని తొలగించి అమ్మడం వల్ల ప్రభుత్వానికి 3,15,000 రూపాయలు రాబడి వచ్చింది. అదనంగా మంత్రిత్వశాఖకు వచ్చిన 2093 ప్రజాఫిర్యాదులలో 1860 ప్రజాఫిర్యాదులను పరిష్కరించడం జరిగింది. మరోవైపు387 ప్రజాఫిర్యాదుల అప్పీళ్లలో 385 అప్పీళ్లను 2022 డిసెంబర్నుంచి 2023ఆగస్టువరకు పరిష్కరించడం జరిగింది. భౌతికంగా ఫైళ్ల నిర్వహణ పద్ధతిని తొలగించడం జరుగుతోంది. 99.78 శాతం ఫైళ్లను 2023 లో ఈ ఆఫీస్ కింద ఓపెన్చేయడం జరిగింది.
ప్రస్తుత పరిశుభ్రత, ప్రజా ఫిర్యాదుల పరిష్కార ప్రచారాన్ని కొనసాగిస్తూ, కేంద్ర మైనారిటీ వ్యవహారాల మంత్రిత్వశాఖ , ప్రత్యేక ప్రచార కార్యక్రమం 3.0 కు సన్నద్ధమవుతోంది. ఇది అక్టోబర్ 02 ,2023న ప్రారంభమవుతుంది.
గనుల మంత్రిత్వ శాఖ
కాంపోజిట్ లైసెన్సు మంజూరు కోసం వేలం వేయడానికి మినరల్ బ్లాక్ ల గుర్తింపును సులభతరం చేయడానికి ఖనిజాల  నియమాలు, 2015 మరియు మినరల్  నియమాలు, 2015 సవరణ
మరింత భాగస్వామ్యం, పోటీలపై సవరణ దృష్టి పెడుతుంది
వేలం కోసం ప్రతిపాదిత బ్లాక్ యొక్క ఖనిజ సంభావ్యతను అంచనా వేయడానికి రాష్ట్ర ప్రభుత్వం కమిటీని ఏర్పాటు చేసింది
మినరల్స్  నియమాలు, 2015 [ఎం.ఈ.ఎం.సి. నియమాలు] మరియు ఖనిజ  నియమాలు, 2015 [వేలం నియమాలు] సవరణ కోసం, వరుసగా, మినరల్స్  రెండవ సవరణ నియమాలు, 2021 మరియు మరియు ఖనిజ  నాల్గవ సవరణ నియమాలు, 2021 లను గనుల మంత్రిత్వ శాఖ ప్రకటించింది.
రాష్ట్ర ప్రభుత్వాలు, పరిశ్రమల సంఘాలు, గనుల యజమానులు, ఇతర భాగస్వాములతో పాటు, సాధారణ ప్రజలతో కూడా విస్తృత సంప్రదింపుల అనంతరం, ఈ సవరణ నియమాలను రూపొందించడం జరిగింది.
ఎవరు వేలం లో పాల్గొనాలని అనుకుంటున్నారో, వారికి అందుబాటులో ఉన్న జియోసైన్స్ డేటా ఆధారంగా బ్లాక్ ల ఖనిజ సంభావ్యతను గుర్తించిన కాంపోజిట్ లైసెన్స్ వేలం కోసం తగిన బ్లాక్లను ప్రతిపాదించడానికి, ఎం.ఈ.ఎం.సి. నిబంధనల్లోని ఈ సవరణ, ఏ వ్యక్తి నైనా అనుమతిస్తుంది. బ్లాక్ల ఖనిజ సామర్థ్యాన్ని, రాష్ట్ర ప్రభుత్వం ఏర్పాటు చేసిన కమిటీ, అంచనా వేయాలి. అందువల్లే, ఆ కమిటీ, వేలం కోసం బ్లాక్ ను ప్రతిపాదించి సిఫార్సు చేసింది. అదేవిధంగా, వేలం నియమాలలో సవరణ ప్రకారం ఎవరైనా ప్రతిపాదించిన బ్లాక్లను వేలం కోసం నోటిఫై చేసినట్లయితే, ఆ వ్యక్తి, తాను ప్రతిపాదించిన బ్లాక్ ల వేలంలో బిడ్ సెక్యూరిటీ మొత్తం లో కేవలం సగం మాత్రమే డిపాజిట్ చేసే విధంగా, ఆ వ్యక్తి కి ప్రోత్సాహకం అందించడం జరుగుతుంది.
ఈ సవరణలు, వేలంలో మరింత భాగస్వామ్యాన్ని, పోటీని ప్రోత్సహిస్తాయి. కాంపోజిట్ లైసెన్స్ల వేలం కోసం మరిన్ని బ్లాక్ లను గుర్తించే రాష్ట్ర ప్రభుత్వ ప్రక్రియలను, ఇవి సులభతరం చేస్తుంది.
నేపధ్యం :
ఖనిజాలు  నియమాలు, 2015 ని ఇటీవల జూన్, 2021లో సవరించడం జరిగింది. ఇతర విషయాలలో, కనీసం నిఘా సర్వే  స్థాయిని పూర్తి చేసిన ప్రాంతాలకు సంబంధించి మిశ్రమ లైసెన్స్ మంజూరు చేయడానికి వేలం కోసం అందించడానికి, లేదా అందుబాటులో ఉన్న జియో సైన్స్ సమాచారం ఆధారంగా బ్లాక్ కు చెందిన ఖనిజ సంభావ్యతను గుర్తించినప్పటికీ, వనరులు ఇంకా సమకూర్చడం జరగలేదు.
అదే సమయంలో, మిశ్రమ లైసెన్స్ కోసం అటువంటి బ్లాక్ లను వేలం వేయడానికి బిడ్ భద్రత, పనితీరు భద్రత, ఇతర అర్హత షరతులను సూచించడానికి మినరల్  నియమాలు, 2015 ను సవరించడం జరిగింది. రాబోయే బిడ్డర్లు, ఇతర భాగస్వాముల సహాయం కోసం, ఓ.సి.బి.ఐ.ఎస్. పోర్టల్ లో భౌగోళిక సంభావ్య ప్రాంతాల బేస్ లైన్ జియోసైన్స్ సమాచారానికి సంబంధించిన డేటాబేస్ ను, జియోలాజికల్ సర్వే ఆఫ్ ఇండియా  ఉచితంగా అందుబాటులో ఉంచింది.
ఖనిజ రంగంలో ఇటీవల తీసుకున్న విధాన సంస్కరణలకు అనుబంధంగా నిబంధనలలో ప్రస్తుత సవరణ ఉంటుంది. మరిన్ని బ్లాక్ లను వేలం వేయడానికి వీలు కల్పిస్తుంది. తద్వారా దేశంలో ఉత్పత్తి, ఖనిజ సరఫరా పెరుగుతుంది.